Peskov sõnas, et katseid KJLO-d lõhkuda on alati olnud ja need jätkuvad, kuid väitis, et formaadi järele püsib „suur nõudlus“, vahendab Reuters.
„Vähemalt praegu näeme, et vaatamata kõikidele raskustele, vaatamata võimalikele vastuoludele isegi liikmesriikide vahel on selle struktuuri järele endiselt suur nõudlus.“
Peskov tõi tõestuseks alliansi toimimisest, et aasta alguses suudeti maha suruda rahvarahutused Kasahstanis.
Armeenia peaminister Nikol Pašinjan seadis alliansi toimimise kolmapäeval toimunud tippkohtumisel kahtluse alla. Ta avaldas Venemaa riigipeale Vladimir Putinile pettumust, et vaatamata Armeenia palvetele pole allianss jõuliselt reageerinud septembris tärganud Armeenia ja Azerbaidžaan sõjalisele piirikonfliktile.
Pašinjan võrdles olukorda jaanuaris toimunud ülestõusuga Kasashtanis. Toona reageeris KJLO kiirelt, saates sõdurid Kasahstani, et riigi presidendi Kasõm-Žomart Tokajevi võimulpüsimist ohustavad rahutused maha suruda.